Í framhaldi af niðurstöðum alþjóðlegra könnunarprófa Efnahags - og framfarastofnunarinnar ( e. PISA ) sem kynntar voru í vikunni hef ég kynnt aðgerðir sem miða að því að efla menntakerfið , ekki síst með aukinni áherslu á námsorðaforða og starfsþróun kennara . Þær aðgerðir verða útfærðar í góðu samstarfi við skólasamfélagið , sveitarfélögin og heimilin í landinu . Það er samfélagslegt verkefni okkar allra að bæta læsi en það verkefni snýr að tungumáli okkar og menningu . Menntarannsóknir sýna að árangur í prófum eins og PISA ræðst fyrst og fremst af færni nemenda í rökhugsun og hæfileikanum til að nýta sér þekkingu sína til að meta og túlka texta . Góður málskilningur og orðaforði er forsenda þess að nemendur geti tileinkað sér þann hæfileika . PISA-prófin mæla fleira en lesskilning og stærðfræði - og náttúrulæsi . Þetta hlutfall er tíu prósentustigum hærra hér á landi en meðaltal í OECD-ríkjunum . Niðurstöður PISA sýna að slíkir nemendur hafa sterkari hvöt til þess að ná góðum tökum á verkefnum , meiri trú á getu sinni , setji sér metnaðarfyllri markmið , leggi meira upp úr mikilvægi menntunar og séu líklegri til þess að klára háskólanám . Þetta vaxtarhugarfar er afar dýrmætt því rannsóknir sýna að viðhorf til eigin getu og vitsmuna ræður miklu um árangur . Þeir nemendur sem telja að hæfileikar þeirra og hæfni sé föst stærð eru þannig líklegri til þess að gefast upp á flóknari verkefnum og vilja forðast erfiðleika og áskoranir . Lilja Dögg Alfreðsdóttir , mennta - og menningarmálaráðherra og varaformaður Framsóknar . Greinin birtist fyrst í Morgunblaðinu 7. desember 2019 .